**Lazdijų r. Šeštokų mokyklos**

**veiklos įsivertinimo darbo grupės ataskaita**

**2021–2022 m. m.**

Lazdijų r. Šeštokų mokyklos veiklos įsivertinimo darbo grupė kasmet įsivertina mokyklos veiklą. Mokyklos, įgyvendinančios bendrojo ugdymo programas, veiklos kokybės įsivertinimo metodika padeda išryškinti mokyklos stipriąsias ir silpnąsias sritis, nustatyti atliekamų darbų kokybę ir vertinti pokyčius.

Mokyklos įsivertinimą atlieka darbo grupė:

1. A. Paciukonienė, lietuvių kalbos ir literatūros mokytoja;
2. S. Ažukienė, anglų kalbos mokytoja;
3. A. Kancevičienė, matematikos ir informacinių technologijų mokytoja;
4. G. Dvilinskienė, pradinių klasių mokytoja;
5. A. Kazakevičius, fizikos mokytojas;
6. O. Žėkienė, matematikos mokytoja.

**Tikslas:** kurti mokyklą kaip nuolat savo veiklos kokybę įsivertinančią ir tobulėjančią organizaciją.

**Uždaviniai:**

1. Rinkti patikimus duomenis apie mokyklos veiklą.
2. Išsiaiškinti mokyklos veiklos privalumus ir trūkumus.
3. Įsivertinimo duomenis panaudoti mokyklos veiklos tobulinimui.
4. Susitarti dėl mokyklos veiklos tobulinimo prioritetų.

**Įsivertinimo proceso etapai:**

1. Mokyklos veiklos įsivertinimo darbo grupės pasirengimas įsivertinimui, pasirengimas vertinti veikos rodiklius, veiklos rodiklių nustatymas. (2022 m. sausio mėn.).
2. Įsivertinimo būdų aptarimas: pasirinkti ir parengti įsivertinimo instrumentai, aptarta, kokie duomenys bus panaudoti įsivertinimui (2022 m. sausio mėn.).
3. Veiklos rodiklių vertinimas: renkama informacija, analizuojami duomenys, formuluojamos išvados ir pasiūlymai, kaip įsivertinimo duomenis panaudoti mokyklos veiklos tobulinimui (2022 m. sausio–balandžio mėn.).
4. Mokyklos veiklos įsivertinimo darbo grupės 2021–2022 m. m. ataskaitos pristatymas: parengta mokyklos veiklos įsivertinimo darbo grupės ataskaita, pateikiami apibendrinti duomenys, rekomendacijos mokyklos veiklos kokybei tobulinti, informuojama mokyklos bendruomenė (2022 m. birželio mėn.).

**Įsivertinimo rodiklis:**

**Sritis**. 2. Ugdymas(is) ir mokinių patirtys.

**Tema**. 2.2. Vadovavimas mokymui.

**Rodiklis**. 2.2.2. Ugdymo(si) organizavimas.

Šis rodiklis pasirinktas bendru mokyklos bendruomenės sutarimu kaip tobulintina veiklos sritis.

|  |  |  |
| --- | --- | --- |
| **Nacionalinė iliustracija** | Mokyklos iliustracija | **Rezultatai** |
| Mokytojai pripažįsta mokinių skirtybes (amžiaus tarpsnio, asmeniniai ir ugdymosi poreikiai, interesai, gebėjimai, mokymosi stiliai), į kurias atsižvelgia organizuodami mokymą(si). Taikomi įvairūs nenuolatiniai mokinių pergrupavimo pagal jų mokymosi poreikius būdai. Siekiama suasmeninti mokymąsi, t. y. yra skatinamas aktyvus mokinių dalyvavimas keliant individualius, su kiekvieno mokymosi galimybėmis, interesais ir siekiais derančius ugdymosi tikslus, renkantis temas, užduotis, problemas, mokymosi būdus ir tempą. | 85 % mokytojų organizuodami ugdymo procesą atsižvelgia į mokinių mokymosi stilių.90 % mokytojų taiko darbo grupėmis metodą, 50 % tai daro kartą per mėnesį ar dažniau.85 % mokytojų kaskart pergrupuoja mokinius pagal jų mokymosi poreikius.75 % mokytojų mokiniams sudaro galimybes dalyvauti individualių, su kiekvieno mokymosi galimybėmis, interesais derančių tikslų kėlimo procese.75 % mokytojų taip organizuoja ugdymo procesą, kad mokiniai galėtų pasirinkti užduotis, mokymosi būdus ir tempą. | Mokytojų, mokinių, tėvų apklausa. |
| Siekiama prasmingos integracijos, mokymosi patirčių tarpdiscipliniškumo. Mokyklos ugdymo programų turinys integruojamas taikant įvairius modelius: asmenybės ir sociokultūrinę, dalyko vidinę ar tarpdalykinę integraciją, prioritetinių ugdymo(si) siekių (sveikos gyvensenos, saugos, verslumo, karjeros ugdymo ir pan.) integravimą į bendrojo ugdymo dalykų bei neformaliojo ugdymo turinį, integraciją temos, problemos, metodo pagrindu ir kt. Siejamas formalusis ir neformalusis vaikų švietimas, vykstantis tiek mokykloje, tiek ir už jos ribų, taip pat mokymasis ir kitos mokyklos inicijuojamos mokinių veiklos. | 100 % mokytojų yra vedę įvairių dalykų integruotas pamokas.100 % mokytojų, kaip ir numatyta mokyklos ugdymo plane, integruoja į savo dalykų pamokas sveikos gyvensenos, verslumo, karjeros ugdymo ir kt. temas.90 % neformaliojo ugdymo mokytojų organizuodami savo veiklas atsižvelgia į formaliojo ugdymo veiklas ir turinį. | Mokytojų, mokinių ir tėvų apklausa, Tamo duomenys ir Lazdijų r. Šeštokų mokyklos ugdymo 2021–2022, 2022–2023 m. m. planas |
| Kiekvienam mokiniui sudaroma galimybė patirti įvairius mokymosi būdus ir formas, išbandyti įvairių rūšių užduotis ir kuo įvairesnes veiklas įvairiuose kontekstuose (mokykloje, bibliotekose, gamtoje ir kt.). Derinamas individualus, partneriškas, grupinis, visos klasės ir tinklinis mokymasis. | 90 % mokytojų sudaro galimybes mokiniams ugdytis įvairesnėse aplinkose (bibliotekoje, lauko klasėje, mokyklos ar miestelio teritorijoje ir pan.).100 % mokytojų taiko įvairius mokymosi būdus (individualų, partnerišką, grupinį, visos klasės). | Mokytojų, mokinių ir tėvų apklausa. |
| Mokinių elgesys valdomas aiškiomis, sutartomis taisyklėmis ir procedūromis, asmeniniu mokinio įsipareigojimu, socialiniu emociniu ugdymu, pageidaujamo elgesio skatinimu, asmeniniu mokytojo pavyzdžiu. Siekiama drausmę ir tvarką palaikyti sutelkiant mokinių dėmesį į jiems prasmingą veiklą, mokymąsi. Mokymasis vadovaujant mokytojams derinamas su savivaldžiu mokymusi ir klasės kaip savarankiškos besimokančios bendruomenės ugdymu. Mokomasi konstruktyviai, nekonfliktuojant ir neišsigąstant, įveikti mokymosi problemas ir trukdžius. | 100 % mokinių žino mokinių taisykles ir laikosi jų.100 % mokytojų pageidaujamą mokinių elgesį skatinama pagyrimais, įvertinimais, padėkomis ir kt.90 % mokytojų siekia drausmę ir tvarką pamokose palaikyti nukreipdami mokinių dėmesį į jiems prasmingą veiklą.80 % mokytojų skatina mokinius įsitraukti į ugdymo procesą suteikdami sąlygas patiems mokiniams vesti pamokas.80 % mokinių įveikia mokymosi problemas ir trukdžius (savarankiškai ar padedant pagalbos specialistams). | Mokytojų, mokinių ir tėvų apklausa. |

Apklausoje dalyvavo:

|  |  |  |  |
| --- | --- | --- | --- |
|  | **Mokiniai** | **Mokytojai** | **Tėvai** |
| Atsakytų klausimynų skaičius | 64 | 25 | 29 |

|  |  |  |
| --- | --- | --- |
| **Nacionalinė iliustracija** | Mokyklos iliustracija | **Rezultatai** |
| Mokytojai pripažįsta mokinių skirtybes (amžiaus tarpsnio, asmeniniai ir ugdymosi poreikiai, interesai, gebėjimai, mokymosi stiliai), į kurias atsižvelgia organizuodami mokymą(si). Taikomi įvairūs nenuolatiniai mokinių pergrupavimo pagal jų mokymosi poreikius būdai. Siekiama suasmeninti mokymąsi, t. y. yra skatinamas aktyvus mokinių dalyvavimas keliant individualius, su kiekvieno mokymosi galimybėmis, interesais ir siekiais derančius ugdymosi tikslus, renkantis temas, užduotis, problemas, mokymosi būdus ir tempą. | 85 % mokytojų organizuodami ugdymo procesą atsižvelgia į mokinių mokymosi stilių.90 % mokytojų taiko darbo grupėmis metodą, 50 % tai daro kartą per mėnesį ar dažniau.85 % mokytojų kaskart pergrupuoja mokinius pagal jų mokymosi poreikius.75 % mokytojų mokiniams sudaro galimybes dalyvauti individualių, su kiekvieno mokymosi galimybėmis, interesais derančių tikslų kėlimo procese.75 % mokytojų taip organizuoja ugdymo procesą, kad mokiniai galėtų pasirinkti užduotis, mokymosi būdus ir tempą. | Organizuodami ugdymo procesą, į mokinių mokymosi stilių atsižvelgia 100 % mokytojų (64 % tai daro visuomet, dar 36 % dažniausiais). Taip teigia ir 94 % mokinių, bei 63 % tėvų.  Darbo grupėmis metodą taiko visi mokytojai, 76 % tai daro kartą per mėnesį arba dažniau.  92 % mokytojų teigia kaskart pergrupuojantys mokinius pagal jų mokymosi poreikius. Vis dėlto tai pastebi 78 % mokinių ir 59 % tėvų.  88 % mokytojų mokiniams sudaro galimybes dalyvauti individualių, su kiekvieno mokymosi galimybėmis, interesais derančių tikslų kėlimo procese. Taip pat mano 80 % mokinių ir 62 % tėvų.  Tiek pat mokytojų, t. y. 88 %, organizuodami ugdymo procesą leidžia mokiniams pasirinkti užduotis, mokymosi būdus ir tempą. Vis dėlto vos 52 % mokinių pamokose jaučiasi turintys pasirinkimo laisvę, taip mano ir 62 % tėvų. |
| Siekiama prasmingos integracijos, mokymosi patirčių tarpdiscipliniškumo. Mokyklos ugdymo programų turinys integruojamas taikant įvairius modelius: asmenybės ir sociokultūrinę, dalyko vidinę ar tarpdalykinę integraciją, prioritetinių ugdymo(si) siekių (sveikos gyvensenos, saugos, verslumo, karjeros ugdymo ir pan.) integravimą į bendrojo ugdymo dalykų bei neformaliojo ugdymo turinį, integraciją temos, problemos, metodo pagrindu ir kt. Siejamas formalusis ir neformalusis vaikų švietimas, vykstantis tiek mokykloje, tiek ir už jos ribų, taip pat mokymasis ir kitos mokyklos inicijuojamos mokinių veiklos. | 100 % mokytojų yra vedę įvairių dalykų integruotas pamokas.100 % mokytojų, kaip ir numatyta mokyklos ugdymo plane, integruoja į savo dalykų pamokas sveikos gyvensenos, verslumo, karjeros ugdymo ir kt. temas.90 % neformaliojo ugdymo mokytojų organizuodami savo veiklas atsižvelgia į formaliojo ugdymo veiklas ir turinį. | 76 % mokytojų teigia per pastaruosius mokslo metus vedę integruotas pamokas (40 % vedė 1–2 pamokas, 32 % – 3–4, o 4 % 5 ar daugiau pamokų). Lygiai tiek pat mokinių, 76 %, integruotas pamokas vertina teigiamai („įdomiau per jas mokintis“, „Teigiamai, nes taip vaikai labiau palavina vaizduotę“, „Įdomu ir geriau įsisavina informacija“, „Dažniausiai patinka (jei mokytojos tarpusavyje sutaria, bendrauja gerai)“), kiti pasisakė priešingai („įdomu, bet nematau tame naudos“, „puikiai, tik deja pas mus nevyksta“). 78 % tėvų integruotas apie integruotas pamokas pasisako teigiamai („manau, gali vaikas pritaikyti turimas žinias pamokoje skirtingų dalyk“, „naudingos ir įdomios“, „mano vaikui patinka“).  Visi mokytojai, kaip nurodyta mokyklos ugdymo plane, į savo dalykų pamokas integruoja Alkoholio, tabako ir kitų psichotropinių medžiagų vartojimo prevencijos programos, žmogaus saugos, Rengimo šeimai ir lytiškumo ugdymo programos, Laisvės kovų istorijos, sveikatos ugdymo programos, 7-8 klasėse informacinių technologijų programos temas.  72 % apklausoje dalyvavusių mokytojų teigia, organizuodami neformaliojo ugdymo veiklas ir turinį, atsižvelgiantys į formaliojo ugdymo veiklas ir turinį (kadangi 28 % apklaustųjų atsakydami į šį klausimą teigė neturintys duomenų, darytina išvada, kad būtent šie mokytojai neorganizuoja neformaliojo ugdymo, neigiamai atsakiusiųjų nebuvo, vadinasi, visuomet yra derinamas formalusis ir neformalusis ugdymas). Tą patį gali pasakyti 69 % mokinių, likusieji gaunamų žinių skirtingose veiklose nesusieja. Panašiai mano ir tėvai – 72 % teigia, jog mokytojai sija neformaliojo ir formaliojo ugdymo turinį. |
| Kiekvienam mokiniui sudaroma galimybė patirti įvairius mokymosi būdus ir formas, išbandyti įvairių rūšių užduotis ir kuo įvairesnes veiklas įvairiuose kontekstuose (mokykloje, bibliotekose, gamtoje ir kt.). Derinamas individualus, partneriškas, grupinis, visos klasės ir tinklinis mokymasis. | 90 % mokytojų sudaro galimybes mokiniams ugdytis įvairesnėse aplinkose (bibliotekoje, lauko klasėje, mokyklos ar miestelio teritorijoje ir pan.).100 % mokytojų taiko įvairius mokymosi būdus (individualų, partnerišką, grupinį, visos klasės). | 72 % mokytojų teigia sudarantys galimybes mokiniams ugdytis netradicinėse aplinkose (44 % mokytojų yra vedę 1–2 pamokas netradicinėje erdvėje, 20 % – 3–4, o 8 % daugiau nei 4 pamokas). 82 % mokinių, dalyvavusių pamokose netradicinėse erdvėse, jas vertina teigiamai („patinka, nes atitraukia mus nuo kasdienės rutinos ir darome tai, ko nedarome kiekvieną dieną“, „taip yra įdomiau ir vaikai gauna daugiau įsūdžių“). 94 % tėvų taip pat teigiamai pasisako apie tokias pamokas („manau, tai įdomu“, „vaikai lieka sužavėti“, „vaikai geba prisitaikyti kitose erdvėse“, „norėtųsi daugiau tokių pamokų“).  Vidutiniškai 10 % mokytojų nederina įvairių mokymosi būdų. 56 % mokytojų kartą per savaitę arba dažniau taiko individualaus mokymosi būdą (mokinių apklausos duomenimis, 73 %, tėvų apklausos duomenimis, 79 %), 32 % mokytojų taip pat dažnai mokiniams leidžia mokytis poromis (mokinių apklausos duomenimis, 30 %, tėvų apklausos duomenimis, 55 %), 36 % – grupėmis (mokinių apklausos duomenimis, 19 %, tėvų apklausos duomenimis, 48 %), 48 % mokytojų dažniausiai taiko visos klasės mokymosi būdą (mokinių apklausos duomenimis, 42 %, tėvų apklausos duomenimis, 69 %). |
| Mokinių elgesys valdomas aiškiomis, sutartomis taisyklėmis ir procedūromis, asmeniniu mokinio įsipareigojimu, socialiniu emociniu ugdymu, pageidaujamo elgesio skatinimu, asmeniniu mokytojo pavyzdžiu. Siekiama drausmę ir tvarką palaikyti sutelkiant mokinių dėmesį į jiems prasmingą veiklą, mokymąsi. Mokymasis vadovaujant mokytojams derinamas su savivaldžiu mokymusi ir klasės kaip savarankiškos besimokančios bendruomenės ugdymu. Mokomasi konstruktyviai, nekonfliktuojant ir neišsigąstant, įveikti mokymosi problemas ir trukdžius. | 100 % mokinių žino mokinių taisykles ir laikosi jų.100 % mokytojų pageidaujamą mokinių elgesį skatinama pagyrimais, įvertinimais, padėkomis ir kt.90 % mokytojų siekia drausmę ir tvarką pamokose palaikyti nukreipdami mokinių dėmesį į jiems prasmingą veiklą.80 % mokytojų skatina mokinius įsitraukti į ugdymo procesą suteikdami sąlygas patiems mokiniams vesti pamokas.80 % mokinių įveikia mokymosi problemas ir trukdžius (savarankiškai ar padedant pagalbos specialistams). | 94 % mokinių teigia esantys susipažinę su mokinių taisyklėmis ir laikosi jų, 96 % tėvų taip pat pritaria šiam teiginiui.  96 % mokytojų teigia pageidaujamo mokinių elgesio siekia skatindami pagyrimais, įvertinimais, padėkomis, nukreipdami mokinių dėmesį į jiems prasmingą veiklą. 98 % mokinių ir 97 % tėvų pripažįsta, jog būtent toks mokytojų elgesys labiausiai juos skatina tinkamai elgtis.  60 % mokytojų skatina mokinius įsitraukti į ugdymo procesą suteikdami galimybes jiems patiems vesti pamokas. 56 % mokinių teigia dalyvavę savo bendraklasių vedamose pamokose.  95 % mokinių teigia mokymosi problemas ir trikdžius įveikiantys: 30 % tai padaro padedami draugų, 22 % padeda tėvai, 27 % padeda mokytojai, o 16 % – auklėtojai.  93 % tėvų teigia, kad jų vaikai įveikia mokymosi problemas ir trikdžius, 41 % tėvų manymu, būtent jie padeda savo vaikams spręsti mokymosi problemas, 28 % įvertina auklėtojo indėlį, 17 % - mokytojų, o 7 % teigia, kad daugiausiai pagalbos jų vaikai sulaukia iš draugų. |

|  |  |
| --- | --- |
| **Stiprybės**:   1. Organizuodami ugdymo procesą, mokytojai atsižvelgia į mokinių mokymosi stilių. 2. Visi mokytojai taiko darbo grupėmis metodą. 3. Mokytojai mokiniams sudaro galimybes dalyvauti individualių, su kiekvieno mokymosi galimybėmis, interesais derančių tikslų kėlimo procese. 4. Mokytojai, organizuodami ugdymo procesą, leidžia mokiniams pasirinkti užduotis, mokymosi būdus ir tempą. 5. Derinamas formalusis ir neformalusis ugdymas. 6. Mokiniai mokymosi problemas ir trikdžius įveikia padedami draugų, tėvų, mokytojų, auklėtojų. | **Silpnybės:**   1. Ne visi mokytojai per pastaruosius mokslo metus vedė integruotas pamokas. 2. Ne visi mokytojai sudaro galimybes mokiniams ugdytis netradicinėse aplinkose. 3. Ne visi mokytojai derina įvairius mokymosi būdus (individualų, partnerišką, grupinį, visos klasės). 4. Ne visi mokiniai yra susipažinę su mokinio taisyklėmis ir jų laikosi. 5. Dalis mokytojų skatina mokinius įsitraukti į ugdymo procesą suteikdami galimybes jiems patiems vesti pamokas. |
| **Galimybės**:   1. Didėja mokinių pažangumas. 2. Orientuojamasi į ugdymo turinio derinimą formaliajame ir neformaliajame ugdyme. 3. Mokiniams sudaromos galimybės išspręsti mokymosi problemas. | **Grėsmės**:   1. Diferencijavimas, individualizavimas, suasmeninimas organizuojant mokymą (si) pamokoje. 2. Mokyklos ir šeimos bendravimo bei bendradarbiavimo trūkumas. 3. Galimybė optimaliai panaudoti mokyklos erdves mokymosi procese. |

**Taigi**, išanalizavus duomenis, galima daryti išvadą, kad **stipriosios sritys** yra šios:

1. Organizuodami ugdymo procesą, mokytojai atsižvelgia į mokinių mokymosi stilių.
2. Visi mokytojai taiko darbo grupėmis metodą.
3. Mokytojai mokiniams sudaro galimybes dalyvauti individualių, su kiekvieno mokymosi galimybėmis, interesais derančių tikslų kėlimo procese.
4. Mokytojai, organizuodami ugdymo procesą, leidžia mokiniams pasirinkti užduotis, mokymosi būdus ir tempą.
5. Derinamas formalusis ir neformalusis ugdymas.
6. Mokiniai mokymosi problemas ir trikdžius įveikia padedami draugų, tėvų, mokytojų, auklėtojų.

Taip pat išanalizavus duomenis, galima daryti išvadą, kad **tobulintinos sritys** yra šios:

1. Ne visi mokytojai per pastaruosius mokslo metus vedė integruotas pamokas.
2. Ne visi mokytojai sudaro galimybes mokiniams ugdytis netradicinėse aplinkose.
3. Ne visi mokytojai derina įvairius mokymosi būdus (individualų, partnerišką, grupinį, visos klasės).
4. Ne visi mokiniai yra susipažinę su mokinio taisyklėmis ir jų laikosi.
5. Dalis mokytojų skatina mokinius įsitraukti į ugdymo procesą suteikdami galimybes jiems patiems vesti pamokas.

**Rekomendacijos rodiklio veiklos tobulinimui**

1. Glaudžiau bendradarbiauti su tėvais, tobulinti tėvų informavimo įrankius (Bendruomeniškumo diena, Tėvų dienos, tėvų vedamos veiklos (Karjeros diena), elektroniniai ištekliai ir pan.).
2. Tobulinti ugdymo proceso organizavimą leidžiant mokiniams pasirinkti užduotis, mokymosi būdus ir tempą.
3. Efektyviau išnaudoti mokyklos erdves mokymo (si) procesui organizuoti.
4. Kelti kvalifikaciją apie mokymo (si) būdų derinimą.
5. Rengiant dalyko metinius planus suplanuoti mokinių vedamas pamokas.
6. Mokinių tarybai pavesti sukurti patrauklų mokinių taisyklių rinkinio pateikimą (simboliai, etiketė, nuobaudų kopėčios ir kt.) ir jį paviešinti.